Et bilde som inneholder tekst, Font, Grafikk, grafisk design

Automatisk generert beskrivelse

|  |  |  |  |
| --- | --- | --- | --- |
| Hva | Hvordan | Tid | Hvorfor |
| Elevene kommer inn i rommet. Det er dempet belysning, stemningsmusikk og rekvisitter.  Musikk: «Ho vesle Astrid vor» av Edvard Grieg  Nyhetsoppslag: Ørebladet, lørdag 8. oktober 1898  Rekvisitter: postkort med maleriet «Pleiemødre i lagmannsretten» av Edvard Munch som motiv, fotografi av Vøiens Bomuldsspinderi ved Akerselva, fotografi av barnearbeidere ved Grønvold og Nittedal Fyrstikkfabrikk i 1898, fotografi av barn i barnehjem i 1920-årene, skrivemaskin, lommeur, heklet duk, stearinlys og lysestake | Elevene vandrer fritt rundt bordet med rekvisittene før de setter seg ned på plassene sine. Læreren introduserer kort målet for de neste øktene og deler ut arbeidshefter. | 9 min | * • for å skape en kollektiv opplevelse og sette elevene inn i den tida som teksten er hentet fra   • fordi anslagets taktile og musikalske elementer kan bidra til en større følelsesmessig tilhørighet til den historiske perioden |
| Individuell førlesningsoppgave med tilhørende klassesamtale styrt av læreren | Press-skriving i to minutter der elevene skal svare på: Hva la du merke til da du kom inn i klasserommet? Hva tror du kan ha skjedd?  Teksten skrives inn i heftet. Samtalen tar utgangspunkt i det elevene sier at de la merke til og tror har skjedd. Samtalen avsluttes med at læreren forteller at klassen skal lese et utdrag fra et skuespill som heter Ungen. | 9 min | * • for å aktivere elevenes observasjoner og tanker ved hjelp av tenkeskriving   • fordi samtalen skal bidra til en anerkjennelse av elevenes refleksjoner og på grunnlag av disse etablere en felles forståelse for den historiske epoken |
| Gruppeoppgave: Hva forbinder dere med ordet unge? | Klassen deles inn i grupper på fire. Gruppene skriver ned assosiasjoner til ordet unge. Hver assosiasjon skrives ned på en klistrelapp. Hver gruppe kommer opp med lappene sine, limer dem på tavla og forteller kort hva de har skrevet ned. Læreren oppsummerer og kommenterer innholdet på lappene når alle er hengt opp. | 22 min | * • for å etablere en interesse for motiv og tematikk i teksten   • for å få anledning til å kople betydningen av ordet til både historisk kontekst og samtidskontekst ut fra elevenes egen begrepsforståelse |
| Introduksjon av skuespillet og lytting til første del av utdraget | Læreren presenterer kort forfatteren, den historiske konteksten og handlingsgangen. Utdraget deles ut til alle og vises også på storskjerm. Læreren spiller av lydfilen og stopper etter at Oline har sagt: «Åffer skal jeg krype? Har jeg så mye å takke for?» | 9 min | * • for å kontekstualisere utdraget og for å øve opp elevenes lytteferdigheter   • for å kunne sammenlikne skuespillet i skriftlig og muntlig form og få et inntrykk av talespråket den gang |
| Lesestopp med skriveoppgave:  «Hva er du takknemlig for?» | Etter replikken fra Olina får elevene en kort skriveoppgave som skrives inn i heftet. De skal svare på spørsmålet: «Hva er du takknemlig for?»  Skriveramme: Jeg er takknemlig for … fordi …  Modelltekst: Jeg er takknemlig **for katten min fordi den gir meg glede og mange morsomme øyeblikk.** | 6 min | • for å vise sammenhengen mellom den historiske konteksten, elevenes eget liv og egen samtid ved å framheve eksistensielle og allmenngyldige erfaringer ut fra en sentral replikk |
| Presentasjon av elevtekstene | Elevene stiller seg i to rekker med ansiktene mot hverandre. Det skal bli en korridor. Fra den ene enden starter de to ytterste å gå sakte gjennom korridoren mens de som står oppstilt, leser fra tekstene sine om hva de er takknemlige for. Når de to har gått gjennom korridoren, stiller de seg på enden og leser tekstene sine sammen med de andre. Resten følger etter slik at alle får gått gjennom korridoren. Elevene setter seg ned på plassen sin igjen, og læreren spør om det var noen som fanget opp noe spesielt mens de gikk gjennom korridoren. | * 7 min | * • for å aktivisere elevene og vise at tekstene har en mottaker og skal brukes til noe   • for å lære å lytte til andres tanker og innspill og gi uttrykk for egne refleksjoner |
| Lytting til andre del av utdraget og lesestopp med skriveøvelse:  «Hva skal Milja velge?» | Etter replikken fra Hønse-Lovisa får elevene en skriveoppgave. De skal jobbe sammen to og to. Repeter kort hva som har skjedd: Julius og Milja har fått et barn sammen utenfor ekteskap. Dette ble kalt «å komme i ulykka». Barn født utenfor ekteskap kaltes «uekte barn». Det var dødsstraff i Norge fram til 1842 for både menn og kvinner som fikk barn utenfor ekteskap. Milja jobber på fabrikken, og Hønse-Lovisa passer barnet hennes mens hun er på arbeid. Julius har forlatt Milja, men ønsker nå å starte på nytt med henne. Læringsparene skal jobbe med å diskutere mulighetene og veivalgene til Milja. De bruker skriveramma som hjelp til å definere problemet hennes og hvilke muligheter hun har. Videre skriver de en dialog mellom Milja og en valgfri venn av henne. Det kan for eksempel være Hønse-Lovisa, Olina eller Krestna. Vennen skal hjelpe Milja til å ta et godt valg. Replikker skal være autentiske og bygge på faktakunnskap.  Skriveramme:  Miljas problem er …, og hun har mulighet til å velge mellom … og … | 20 min | * • for å leve seg inn i og forstå den vanskelige situasjonen og valget den unge moren står i ut fra de historiske betingelsene hun lever under   • for å kunne reflektere over unge mødres situasjon før og nå |
| Presentasjon av dialogene | Læreren velger ut noen par som vil framføre dialogen sin. De to som framfører, sitter på hver sin stol foran resten av klassen. | 11 min | * • for å dele erfaringer fra skriveoppgaven med resten av klassen og få mulighet til å iscenesette dialogene |
| Lytte til siste del av utdraget og ha en oppsummerende klassesamtale | Elevene finner fram teksten igjen, og læreren spiller av resten av utdraget. I klassesamtalen i etterkant knyttes teksten til den historiske konteksten og elevenes samtidskontekst ved å aktivisere elevenes forkunnskaper og reflektere over de ulike leseløpsaktivitetene de har vært gjennom. | 20 min | * • for å dele utdraget inn i passe lange passasjer som elevene har mulighet til å forstå og fordøye * • for å øve seg på aktiv lytting * • for å etablere en bevissthet om hva det vil si å lese tekster historisk, og hva det betyr å bruke historisk kunnskap til å forstå en tekst |
| Etterarbeid, lage en multimodal tekst: «Ungen settes opp som teater!» | Elevene får en individuell oppgave der de skal lage en plakat. De skal se for seg at Ungen skal settes opp som teaterstykke på det lokale kulturhuset, og at de skal reklamere for stykket. | 25 min + lekse | * • for at elevene skal få skape et selvstendig multimodalt uttrykk der de må tenke gjennom hvordan teaterstykket kan nå samtidas publikum |